Vorarlberg

Vorarlberg Landsvlag Landswapen 150px 100px (Besonderhede) (Besonderhede) Basiese gegewens Ampstaal:  Duits Hoofstad:  Bregenz Oppervlakte:  2 601,67 km² (8ste) Bevolking:  409 973  (8ste) (1 Januarie 2024) Bevolkingsdigtheid:  157,6 inwoners / km² (2de) Bruto binnelandse produk   - Totaal (2018)  - % per inwoner  19,08 miljard € 58 500 € Werkloosheidsyfer:  4,8%  (Mei 2022) Buitelanders:  27,5%  (2021) Volkslied (Landeshymne):  ’s Ländle, meine Heimat ISO 3166-2:  AT-8 Amptelike webwerf:  www.vorarlberg.at Politiek Eerste minister:  Markus Wallner (ÖVP)(sedert 7 Desember 2011) Regerende partye:  ÖVP en FPÖ Setels in die parlement (Landtag)(36 setels)(2019: 36 setels): ÖVP 15 (2019: 17)FPÖ 11 (5)Die Grünen – Die grüne Alternative 4 (7)SPÖ 3 (4)NEOS 3 (3) Laaste verkiesing:  13 Oktober 2024 Volgende verkiesing:  2029 Parlementêre verteenwoordiging Stemme in die Federale Raad (Bundesrat):  3 Kaart 250px

Vorarlberg is die mees westelike en, ten opsigte van sy oppervlakte en bevolking, op een na ook die kleinste deelstaat van die Republiek Oostenryk. Bregenz is die hoofstad met 27 726 inwoners, terwyl Dornbirn met 'n bevolking van 45 520 die grootste nedersetting in die deelstaat is.

duimnael|links|Uitsig oor die Switserse Alpe anderkant die grens vanuit die bergpiek Oberfallenberg naby Dornbirn
duimnael|links|'n Steil berghelling
duimnael|links|Uitsig oor Stuben en die Arlbergpas teen skemertyd
duimnael|links|Uitsig vanaf die Vorarlbergse bergpiek Sulzberg oor die Switserse Alpsteinreeks met die bergpiek Säntis (oor 'n afstand van 53 km in westelike rigting geleë), met digte mis oor die Rynvallei
Die gebied van die huidige deelstaat het sy eie streeksidentiteit eers relatief laat en nie voor die 19de eeu ontwikkel nie. Vorarlberg Chronik: Die Römer im Gebiet des heutigen Vorarlberg. Besoek op 28 Februarie 2017 Die landsnaam (waarvan die klemtoon in Oostenryk gewoonlik op die tweede, in Duitsland dikwels ook op die eerste sillabe val) is afgelei van die vroeër strategies belangrike Arlberg-bergpas. Vanuit die perspektief van die ou ryk en die Huis van Habsburg se stamkasteel in die Switserse kanton Aargau is die gebied "voor" die bergpiek Arlberg geleë. Die naam Vorarlberg word sedert die middel van die 18de eeu gebruik.

In kulturele opsig verskil Vorarlberg merkbaar van die ander Oostenrykse deelstate. So word hier Hoogalemanniese dialekte (Vorarlbergs) gepraat wat, behalwe vir kleiner taaleilande in Tirol, nie elders in Oostenryk voorkom nie en nou verwant is aan Hoogalemanniese dialekte in die suide van Suidwes-Duitsland en Switserland. Dit weerspieël die vestiging van Alemanniese setlaars in die gebied, terwyl die meerderheid Oostenrykers in die deelstate oos van Vorarlberg nasate van Middeleeuse Beierse koloniste is en Beiers-Oostenrykse dialekte praat. Geografies maak Vorarlberg deel uit van die Ryn se dreineringsgebied, terwyl die res van die land – met klein uitsonderings – deur die Donau gedreineer word.

 Administratiewe distrikte 
+ Distrikte Statistik van Vorarlberg Distrikte  Bevolking  Oppervlakte (km²)  Bevolkingsdigtheid Distrik Dornbirn 80 438 172 468 Distrik Feldkirch 98 889 278 356 Distrik Bregenz 125 647 854 147 Distrik Bludenz 62 074 1 286 48 Vorarlberg 367 766 2 590 142

 Verwysings 

 Eksterne skakels 


  Amptelike webwerf
  Urlaub in Österreich Vorarlberg